laion/Wikipedia-Exotic huggingface dataset:
ქანი (გეოლოგია)

ქანი — დედამიწის ქერქის ამგებ მინერალთა აგრეგატი (მკვრივი ან ფხვიერი), რომელიც ქმნის დამოუკიდებელ გეოლოგიურ სხეულს. ქანი სხვადასხვა შედგენილობის მინერალების მექანიკური ერთობლიობაა. თითოეულ ქანს ახასიათებს მინერალური შედგენილობის (ქანთმაშენი მინერალების პროცენტული შეფარდება) მეტნაკლები მუდმივობა. ქანები ერთმანეთისაგან განსხვავდება აგრეთვე სტრუქტურით, ტექსტურითა და ფიზიკური თვისებებით (სიმკვრივე, სხვადასხვა მექანიკური, თბური, ელექტრული, მაგნიტური და სხვა თვისებები). წარმოშობის მიხედვით გამოიყოფა ქანების 3 ძირითადი ჯგუფი: მაგმური ქანები, დანალექი ქანები და მეტამორფული ქანები. 1) მაგმური ქანები: მთავარი სტატია: მაგმური ქანები. წარმოადგენს მაგმის გაცივებისა და დაკრისტალების შედეგად წარმოქმნილ ქანებს. მაგმის გაცივების პირობების მიხედვით არჩევენ მაგმური ქანების ორ ძირითად ტიპს: ეფუზიურს (ვულკანურს, ამონთხეულს), როდესაც ლავის სახით ამონთხეული მაგმა დედამიწის ზედაპირზე ცივდება და ინტრუზიულს (სიღრმულს), როდესაც მაგმა დედამიწის ქერქის სიღრმეში ცივდება. 2) დანალექი ქანები: მთავარი სტატია: დანალექი ქანები. წარმოადგენს ოკეანურ, ზღვიურ, ტბიურ აუზებში, ჭაობებსა და მდინარეეებში დედამიწის ქერქის გამოფიტვისა და ვულკანიზმის პროდუქტების, აგრეთვე ორგანული ნაშთების დალექვისა და მათი დიაგენეტურ-კატაგენეტური გარდაქმნის შედეგად წარმოქმნილ ქანებს. გეოტექტონიკური ნიშნების მიხედვით განარჩევენ გეოსინკლინურ, ბაქნურ ან გარდამავალი ზონის დანალექ ქანებს, ხოლო სედიმენტაციის გარემოს მიხედვით - ზღვიურ, ტბიურ, მდინარეულ, ჭაობის, მყინვარულ, ეოლურსა და სხვა. 3) მეტამორფული ქანები: მთავარი სტატია: მეტამორფული ქანები. დედამიწის წიაღში ტემპერატურის, წნევისა და ფლუიდების გავლენით გარდაქმნილი დანალექი ან მაგმური ქანებია. მაგმური ქანების გარდაქმნის შედეგად წარმოქმნილ მეტამორფულ ქანებს უწოდებენ ორთოქანებს, ხოლო დანალექი ქანების შეცვლის შედეგად წარმოქმნილს — პარაქანებს. მაგმური და მეტამორფული ქანებითაა აგებული დედამიწის ქერქის მოცულობის დაახლ. 90%, დანალექი ქანებით მხოლოდ — 10%, თუმცა მათ დედამიწის ზედაპირზე ფართობის 75% უკავიათ. დადგენილია, რომ დედამიწის ქერქის ზოგიერთი ქანების მსგავსი ქანებითაა აგებული დედამიწის ზედა მანტია, მთვარის, ვენერასა და მარსის ზედაპირი. ქანებს იკვლევს გეოლოგიის დარგი — პეტროგრაფია. ქანებს როგორც სამთო დამუშავების ობიექტს, ახასიათებს სხვადასხვა ტექნოლოგიური თვისებები (სიმაგრე, აბრაზიულობა, სისალე, ბურღვადობა და სხვ.). ქართული საბჭოთა ენციკლოპედია, ტ. 10, თბ., 1986. — გვ. 454.
ჩილეს სპორტი

მთავარი სტატია: ფეხბურთი ჩილეში. დღეისათვის, ფეხბურთი ჩილეში ყველაზე პოპულარულ სპორტის სახეობას წარმოადგენს. ამ ქვეყნის საფეხბურთო ისტორია დაკავშირებულია ბრიტანელ მეზღვაურებთან, როდესაც XIX საუკუნეში ჩილესა და დიდ ბრიტანეთს შორის გაცხოველებული სავაჭრო ურთიერთობები დამყარდა. ჩილეს საფეხბურთო ისტორია იწყება ქალაქ ვალპარაისოდან, რომელიც ამ დროისათვის წარმოადგენდა ქვეყნის უდიდეს პორტს. ბრიტანელები აქ ხშირად თამაშობდნენ ფეხბურთს, რასაც ადგილობრივები დიდი ინტერესით უყურებდნენ. სწორედ ვალპარაისოს არისტოკრატულმა ოჯახებმა გამოიჩინეს ინტერესი ამ სპორტისადმი. ჩოგბურთი ჩილეში ყველაზე წარმატებულ სპორტის სახეობას წარმოადგენს. ჩილეს ეროვნულმა საჩოგბურთო ნაკრებმა ორგზის მოიპოვა მსოფლიო თასი (2003 და 2004). ასევე, 1976 წლის დეივისის თასის ფინალზე ითამაშა იტალიის წინააღმდეგ. 2004 წლის ათენის ზაფხულის ოლიმპიურ თამაშებზე, ჩილემ მოიპოვა ოქროს და ბრინჯაოს მედლები მამაკაცთა ინდივიდუალურ შეჯიბრებაში, ხოლო ოქრო მამაკაც წყვილთა შეჯიბრებაში. კალათბურთი ასევე ერთ-ერთ პოპულარულ სპორტის სახეობას წარმოადგენს ჩილეში. 1950 წლის კალათბურთის მსოფლიო ჩემპიონატზე, ჩილეს ნაკრებმა ბრინჯაოს მედალი მოიპოვა, ხოლო იმავე ჩემპიონატზე 1959 წელს, რომელსაც ჩილემ უმასპინძლა, მეორე ბრინჯაოს მედალი. ქალთა შორის კალათბურთის პირველი მსოფლიო ჩემპიონატის მასპინძელი სწორედ ჩილე უყო 1953 წელს, სადაც ჩილეს ნაკრებმა მე-2 ადგილი დაიკავა. რაგბის ჩილეში თამაშობენ 1880-იანი წლების ბოლოდან. სპორტის ეს სახეობა ქვეყანაში საკმაო პოპულარობით სარგებლობს. ჩილეს ნაკრებს არასოდეს მოუგია რაგბის მსოფლიო ჩემპიონატი, მაგრამ რაგბის საერთაშორისო საბჭოს კლასიფიკაციით, ჩილეს ნაკრები 24-ე ადგილზეა. შესაბამისად მესამე ადგილზე სამხრეთ ამერიკაში, არგენტინისა და ურუგვაის ნაკრებების შემდეგ. ოლიმპიური თამაშების ისტორიაში, ჩილეს გააჩნია 2 ოქროს მედალი (ჩოგბურთი), 7 ვერცხლის (ათლეტიზმი, ცხენოსნობა, კრივი, მშვილდოსნობა, ჩოგბურთი) და 4 ბრინჯაოს მედალი (ჩოგბურთი, კრივი, ფეხბურთი). ჩილეს სპორტის ეროვნული სახეობაა როდეო, რომელსაც ძირითადად ჩილეს სასოფლო დასახლებებში მისდევენ. ჩილეში არსებობს ჰოკეის მსგავსი სპორტი, რომელსაც ჩუეკას უწოდებენ, მას მაპუჩეს ხალხი თამაშობდა ესპანელთა შემოჭრამდე. ჩილეს ოლიმპიური კომიტეტი ჩილეს სპორტის სახელმწიფო დეპარტამენტი დაარქივებული 2016-03-13 საიტზე Wayback Machine.
კარლ მაკი

კარლ მაკი (გერმ. Karl Mack; დ. 25 აგვისტო, 1752 — გ. 22 დეკემბერი, 1828) — ავსტრიელი სამხედრო მოღვაწე. მესამე კოალიციის ომის დროს სათავეში ედგა ავსტრიის იმპერიის მთავარ არმიას, რომელიც ომის საწყის პერიოდშივე გაანადგურა ნაპოლეონ I-ის დიდმა არმიამ ულმის კამპანიაში. დამარცხების შემდეგ ის დაატყვევეს. ტყვეობაში დაჰყო 1808 წლამდე. Constantin von Wurzbach: Biographisches Lexikon des Kaiserthums Oesterreich. Vienna 1856 - 1891. Johann Ritter von Rittersberg: Biographien der ausgezeichnetesten Feldherren der k.k. oesterreichischen Armee. Prague, 1828 შეგიძლიათ იხილოთ მედიაფაილები თემაზე „კარლ მაკი“ ვიკისაწყობში. კარლ მაკი, ავსტრიელი გენერალი — სამხედრო ისტორიის ენციკლოპედია
663

ვიკისაწყობში არის გვერდი თემაზე: 663 663 (ექვსას სამოცდასამი) წელი — იულიუსის კალენდრის არანაკიანი წელიწადი, რომლის პირველი დღეა კვირა. ეს წელი არის VII საუკუნის მე-7 დეკადის მე-3 წელი. ბიზანტიის ჯარები სამხრეთ იტალიაში შეიჭრნენ. პეკანის ბრძოლა: ტანის დინასტიისა და სილის კოალიციურმა ძალებმა საზღვაო ბრძოლაში პექჩე-იაპონიის ფლოტი დაამარცხა. მთავარი სტატია: კატეგორია:დაბადებული 663. მთავარი სტატია: კატეგორია:გარდაცვლილი 663.
ფეხბურთი ჩილეში

დღეისათვის, ფეხბურთი ჩილეში ყველაზე პოპულარულ სპორტის სახეობას წარმოადგენს. ამ ქვეყნის საფეხბურთო ისტორია დაკავშირებულია ბრიტანელ მეზღვაურებთან, როდესაც XIX საუკუნეში ჩილესა და დიდ ბრიტანეთს შორის გაცხოველებული სავაჭრო ურთიერთობები დამყარდა. ჩილეს საფეხბურთო ისტორია იწყება ქალაქ ვალპარაისოდან, რომელიც ამ დროისათვის წარმოადგენდა ქვეყნის უდიდეს პორტს. ბრიტანელები აქ ხშირად თამაშობდნენ ფეხბურთს, რასაც ადგილობრივები დიდი ინტერესით უყურებდნენ. სწორედ ვალპარაისოს არისტოკრატულმა ოჯახებმა გამოიჩინეს ინტერესი ამ სპორტისადმი. ჩილეს პირველი საფეხბურთო გუნდი 1895 წელს ვალპარაისოს პორტში შეიქმნა და მას ერქვა "ვალპარაისოს ფეხბურთის გუნდი". ამას მოყვა იმავე 1895 წელს ფეხბურთის სამთავრობო დონეზე აყვანა და ჩილეს ფეხბურთის ფედერაციის შექმნა. ჩილე იყო ერთ-ერთი დამაარსებელი სამხრეთ ამერეიკის ფეხბურთის კონფედერაციისა, რომელიც გულისხმობდა სამხრეთ ამერიკის ჩემპიონატს ფეხბურთში, რასაც ჩვენ დღეს კოპა ამერიკის სახელით ვიცნობთ. ამჟამად, ჩილური ფეხბურთი ერთ-ერთი უძლიერესია მთელს ლათინურ ამერიკაში და ჩილეს საფეხბურთიო კლუბი კოლო-კოლო ერთადერთია ჩილეში, რომელმელსაც ლიბერტადორესის თასი აქვს მოგებული. 1962 წელს, ჩილემ უმასპინძლა ფეხბურთის მსოფლიო ჩემპიონატს, სადაც ჩილეს ნაკრებმა მე-3 ადგილი დაიკავა. [1] დაარქივებული 2010-12-09 საიტზე Wayback Machine. [2]
დენუდაცია

დენუდაცია (ლათ. denudatio — გაშიშვლება) — დედამიწის ზედაპირის ხანგრძლივი ფიზიკურ-ქიმიური პროცესი, რომელსაც როგორც წესი, მოჰყვება ხმელეთის ამა თუ იმ მონაკვეთის მეტნაკლებად მოსწორება. დენუდაცია ქანების გამოფიტვის პროდუქტების ჩამორეცხვა და გადაადგილებაა წყლის, ქარის, ყინულის ან უშუალოდ სიმძიმის ძალის ზეგავლენით, დედამიწის ზედაპირის დადაბლებული ადგილებისაკენ. მის ტემპსა და ხასიათზე დიდ გავლენას ახდენს ტექტონიკური მოძრაობა. დენუდაციის გაბატონება (ოდენობრივი გამოხატულებით) ტექტონიკური აზევების ჯამურ ეფექტზე იწვევს ამა თუ იმ რეგიონის თანდათან დადაბლებას და რელიეფის საერთო მოწესრიგებას. დენუდაციის პროცესზე გავლენას ახდენს აგრეთვე დედამიწის ზედაპირის ძალებიც — ეგზოგენური პროცესები. სიმძიმის ძალის ზემოქმედების შედეგად, მთის ციცაბო კალთებიდან ცვივა მცირე ზომის ნატეხი ქანები, რომელსაც ხშირად ერთვის ზვავი. შემდეგ მყინვარებს გადააქვთ ნატეხები ზემოდან ქვემოთ. ზღვისა და ტბის ტალღებიც ხშირად ახდენენ სანაპიროს წარეცხვას. დედამიწის უსწორმასწოროებანი განიცდის ასევე მუდმივი ან დროებითი ნაკადების გავლენას, ხოლო წვიმის წყლები აწარმოებენ მთის ფერდობების წარეცხვას, ამ პროცესს ეროზია ჰქვია. ყოველივეს შედეგად მთის ნაწილები დაბლდება, ხოლო დადაბლებები ივსება. ფართო გაგებით ყველა ამ პროცესს დენუდაცია ეწოდება. მაგ., დენუდაცია დაფიქსირებულია დიდი ბალხანის მთებში (თურქმენეთი). ვიწრო გაგებით, დენუდაცია გამოფიტული მასალის ზედაპირული წარეცხვაა. ხანგრძლივი დენუდაციის შედეგად მთიანი მხარეები შესაძლოა გადაიქცეს ტალღოვან დენუდაციურ ვაკედ (პენეპლენად). ეროზია პენეპლენი აბრაზია დენუდაცია — სტატია დიდი რუსული ენციკლოპედიიდან (რუსული) დენუდაცია — სტატია ენციკლოპედია ბრიტანიკიდან (ინგლისური) ↑ ქართული საბჭოთა ენციკლოპედია, ტ. 3, თბ., 1978. — გვ. 472. ↑ В.Б.Караулов, М.Н. Никитина, Геология. Основные понятия и термины, М, 2005. ↑ 3.0 3.1 გეომორფოლოფიური ლექსიკონი, გამომცემლობა ნეკერი, თბილისი, 1996. ↑ 4.0 4.1 Денудация // Геологическая энциклопедия
საიმპერატორო გვარდია (ნაპოლეონ I)

საიმპერატორო გვარდია (ფრანგ. Garde Impériale) — თავდაპირველად გამორჩეული ჯარისკაცების მცირერიცხვოვანი შენაერთი, რომელიც ნაპოლეონ I-ის პირად განკარგულებაში იყო. თუმცა შემდგომში მისი რაოდენობა გაიზარდა და გარდაიქმნა იმპერატორის პირად დაცვად და არმიის რეზერვად, რომელსაც ნაპოლეონი იშვიათად, მხოლოდ დამაგვირგვინებელ ფაზაში იყენებდა. გვარდიას გააჩნდა ისევე, როგორც ინფანტერია, ასევე არტილერია და კავალერია. საიმპერატორო გვარდია დაყოფილი იყო ახალგაზრდა, საშუალო და ძველ გვარდიად არმიაში სამსახურის გამოცდილების მიხედვით. Napoleonguide - ნაპოლეონის საიმპერატორო გვარდია Napoleon-Series - საიმპერატორო გვარდიის დანიშნულება
664

ვიკისაწყობში არის გვერდი თემაზე: 664 664 (ექვსას სამოცდაოთხი) წელი — იულიუსის კალენდრის ნაკიანი წელიწადი, რომლის პირველი დღეა ორშაბათი. ეს წელი არის VII საუკუნის მე-7 დეკადის მე-4 წელი. არაბებმა ქ. ქაბული დაიპყრეს. მთავარი სტატია: კატეგორია:დაბადებული 664. კონსტანტინე — რომის პაპი (გ. 715) მთავარი სტატია: კატეგორია:გარდაცვლილი 664. სიუან-ძანი — ჩინელი ბუდისტი ბერი
ტრანსპორტი ჩილეში

ჩილეში განვითარებულია ტრანსპორტის შემდეგი სახეობები: საერთო სიგრძე: 79 800 კმ მყარი საფარით: 41 012 კმ მყარი საფარის გარეშე: 38 788 კმ საერთო სიგრძე: 2653 კმ ამჟამად, ჩილეში შორ მანძილზე გადაადგილების მთავარი სატრანსპორტო საშუალებაა ავტობუსი. ავტობუსების სისტემა ფარავს მთელს ქვეყანას. 2007 წლიდან, დედაქალაქ სანტიაგოს აქვს საკუთარი, საზოგადოებრივი ავტობუსების სისტემა. საერთო სიგრძე: 6782 კმ განიერი რკინიგზა: (1676 მმ) - 3743 კმ. მათ შორის 1653 კმ ელექტრიფიცირებულია. ვიწრო რკინიგზა: (1067 მმ) - 2923 კმ. ბოლივია - არსებობს. მიმოსვლა არიკა - ლა-პასს შორის. არგენტინა - ამ ქვეყანასთან აკავშირებს ტრანს-ანდური რკინიგზა. პერუ - არსებობს. მიმოსვლა ჩრდილოეთ ჩილეს ქალაქ არიკასა და სამხრეთ პერუს ქალაქ ტაკნას შორის. სანტიაგო. ოფიციალური საიტი ვალპარაისო. ოფიციალური საიტი კონსეფსიონი სულ: 62 სულ: 310 ნედლი ნავთობის: 755 კმ ნავთობპროდუქტების: 780 კმ ბუნებრივი გაზის: 320 კმ Empresa de los Ferrocarriles del Estado
ბრექჩია

ბრექჩია (იტალ. breccia) — დაკუთხული ნატეხებით აგებული შეცემენტებული ქანი. ნატეხების სისხოა – 2 მმ და მეტი. შედგენილობის მიხედვით შეიძლება იყოს ერთგვაროვანი (მონომიქტური), ბრექჩია და არაერთგვაროვანი (პოლიმიქტური) ბრექჩია. განარჩევენ ვულკანურ, დანალექ და ტექტონიკურ ბრექჩიებს. ვულკანური ბრექჩია წარმოიქმნება ლავის ნაკადის დინების პროცესში თხევადი ლავის მიერ მისივე უკვე გამყარებული ქერქის მსხვრევისა და შეცემენტების შედეგად (ლავური ბრექჩია), ვულკანურ-ნამსხვრევი მასალის დაგროვების გზით (ტუფური ბრექჩია) და ვულკანურ მხარეებში ტალახის ნაკადების ნალექების (ლახარების) დიაგენეზისით. დანალექი ბრექჩია წარმოიქმნება კონტინენტურ პირობებში დელუვიონის, ქვატალახიანი ღვარების ნატანისა და ფიზიკური გამოფიტვის შედეგად წარმოქმნილი მასალის შეცემენტებით. კარსტული მღვიმეების ჩაქცევისას ჩნდება კარსტული ბრექჩია. თავისებურია ძვლების ბრექჩია, რომელიც წარმოიქმნება ხერხემლიანი ცხოველების მასობრივი დაღუპვისა და განამარხების ადგილებში. ზღვიურ პირობებში დანალექი ბრექჩია წარმოიქმნება ზვირთცემის ზოლში კლდოვანი ნაპირის ან რიფების ნგრევისა და შემდგომი შეცემენტების შედეგად. ტექტონიკური ბრექჩია წარმოიქმნება ტექტონიკური რღვევის ზოლებში ქანთა მსხვრევისას. ქართული საბჭოთა ენციკლოპედია, ტ. 2, თბ., 1977. — გვ. 518-519.
გუნდაეთი

გუნდაეთი — სოფელი ჭიათურის მუნიციპალიტეტში (ნიგოზეთის ადმინისტრაციული ერთეული). მდებარეობს მდინარე საძალიხევის (ყვირილის მარცხენა შენაკადი) მარჯვენა მხარეს, ჭიათურის პლატოზე, ზღვის დონიდან 750 მეტრზე, ჭიათურიდან 10 კილომეტრში, ქუთაისიდან – 81 კმ., თბილისიდან – 191 კმ. 2014 წლის აღწერის მონაცემებით სოფელში ცხოვრობს 240 ადამიანი. სოფლის აღმოსავლეთ პერიფერიაზე ახალად აშენებული ტაძარი მდებარეობს, ხოლო სოფლის სამხრეთ-დასავლეთით – წმ. გიორგის ეკლესია, რომლის რესტავრაცია 2010-იან წლებში დასრულდა. მდ. საძალიხევის მარჯვენა მხარეს მრავლადაა კარსტული მღვიმეები: ნახიზნების, საძროხიისა და საჭინკიის მღვიმეები. ენციკლოპედია „საქართველო“, ტ. 2, თბ., 2012. — გვ. 203. დვალაშვილი გ., ხანდოლიშვილი ლ. და სხვები, ჭიათურის მუნიციპალიტეტი, თბ., 2017, გვ. 54 ინფორმაცია სოფლის შესახებ[მკვდარი ბმული] ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
665

ვიკისაწყობში არის გვერდი თემაზე: 665 665 (ექვსას სამოცდახუთი) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის VII საუკუნის მე-7 დეკადის მე-5 წელი. მთავარი სტატია: კატეგორია:დაბადებული 665. მთავარი სტატია: კატეგორია:გარდაცვლილი 665. ლი ჯონი — ტანის დინასტიის უფლისწული (დ. 643) იუ ჯინინი — ტანის დინასტიის კანცლერი (დ. 588) კუბრატი — დიდი ბულგარეთის დამაარსებელი და მისი პირველი მმართველი
კონგლომერატი (გეოლოგია)

კონგლომერატი (ლათ. conglomeratus — შეჯგუფებული, შემჭიდროებული) — დანალექი ქანი, რომელიც წარმოადგენს შეცემენტებულ ქვარგვალებს. ქვარგვალის სიდიდე, ჩვეულებრივ 1-10 სმ-ია. შედგენილობით კონგლომერატი შეიძლება იყოს ერთგვაროვანი (მონომიქტური) და არაერთგვაროვანი (პოლიმიქტური). კონგლომერატის ცემენტს წარმოადგენს რკინის ჟანგეულები, კარბონატები, თიხოვანი მასა, იშვიათად სილიციუმის ორჟანგი. გეოლოგიურ ჭრილში კონგლომერატიანი შრეების არსებობა უფრო ძველი ქანების გაძლიერებული გადარეცხვის მაჩვენებელია. ნატეხი მასალის დაგროვების მიხედვით განარჩევენ: ზღვიურ, ალუვიურ, პროლუვიურ და ტბიურ კონგლომერატებს. ხანდახან კონგლომერატი (როგორც წესი ცემენტში) შეიცავს სასარგებლო წიაღისეულებს. ფართოდაა გავრცელებული საქართველოში. მრავალი გეოგრაფიული ობიექტი სხვა დანალექ ქანებთან ერთად სწორედ კონგლომერატებითაა აგებული. მაგალითად: მარნეულის აკუმულაციური ვაკე სხვა დანალექ ქანებთან ერთად აგებულია კონგლომერატებით, ასევე იაღლუჯის სერი აგებულია სარმატულ-კიმერიული კონგლომერატებითა და ქვიშაქვების წყებით. ქართული საბჭოთა ენციკლოპედია, ტ. 5, თბ., 1980. — გვ. 626.
666

ვიკისაწყობში არის გვერდი თემაზე: 666 666 (ექვსას სამოცდაექვსი) წელი — იულიუსის კალენდრის არანაკიანი წელიწადი, რომლის პირველი დღეა ხუთშაბათი. ეს წელი არის VII საუკუნის მე-7 დეკადის მე-6 წელი. ლანგობარდებმა ქ. ოდერცო დაანგრიეს. მთავარი სტატია: კატეგორია:დაბადებული 666. მთავარი სტატია: კატეგორია:გარდაცვლილი 666. ლი იფუ — ტანის დინასტიის კანცლერი
ალექსანდრე ვოლკოვი

ალექსანდრე ვოლკოვი (დ. 14 ივნისი 1891, რუსეთის იმპერია — გ. 3 ივლისი 1977, მოსკოვი, სსრკ) — საბჭოთა მწერალი, დრამატურგი და მთარგმნელი. სახელი გაითქვა მწერალ ფრენკ ბაუმის რომანის ოზის საოცარი ჯადოქარი ერთგვარი ინტერპრეტაციით ზურმუხტის ქალაქის ჯადოქარი, რასაც ასევე მოჰყვა ციკლის რამდენიმე სხვა რომანიც. სულ მსოფლიო მასშტაბით გაიყიდა ვოლკოვის წიგნების 25 მილიონ ასლზე მეტი. წიგნები ჯადოსნური ქვეყნის შესახებ ზურმუხტის ქალაქის ჯადოქარი (1939) ურფინ ჯუსი და მისი ხის ჯარისკაცები (1963) მიწისქვეშეთის შვიდი მეფე (1964) მარანების ცეცხლოვანი ღმერთი (1968) ყვითელი ნისლი (1970) მიტოვებული ციხე-სიმაგრის საიდუმლო (1976, გამოქვეყნდა 1982 წელს) ვრცელი ბიოგრაფია წიგნების ტექსტები დაარქივებული 2011-06-24 საიტზე Wayback Machine. სახლ-მუზეუმი ქ. ტომსკში ფორუმი ვოლკოვის შემოქმედების შესახებ ↑ 1.0 1.1 Русская литература XX века. Прозаики, поэты, драматурги / под ред. Н. Н. Скатов — 2005. — С. 409–411. — ISBN 5-94848-245-6 <a href="https://wikidata.org/wiki/Track:Q124467367"></a><a href="https://wikidata.org/wiki/Track:Q124510026"></a><a href="https://wikidata.org/wiki/Track:Q4421639"></a> ↑ 2.0 2.1 ПроДетЛит — 2019. <a href="https://wikidata.org/wiki/Track:Q124821483"></a> ↑ 3.0 3.1 3.2 Deutsche Nationalbibliothek Record #119416654 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ SNAC — 2010. <a href="https://wikidata.org/wiki/Track:Q29861311"></a> ↑ Internet Speculative Fiction Database — 1995. <a href="https://wikidata.org/wiki/Track:Q2629164"></a>
მიწისქვეშეთის შვიდი მეფე

მიწისქვეშეთის შვიდი მეფე (რუს. Семь подземных королей) — მწერალ ალექსანდრე ვოლკოვის მიერ ჯადოსნური ქვეყნის შესახებ დაწერილი რომანების სერიის მესამე ტომი. წიგნს იწყებს შესავალი, რომელშიც წარმოდგენილია ჯადოსნური ქვეყნის შექმნის ისტორია. ყველაფერი დაიწყო მიწისქვეშეთში ხალხის დასახლებით და რომანის სათაურში ნახსენები შვიდი მეფე სწორედ აქედან მომდინარეობს. ვინაიდან ხალხს არ სურს შვიდივე მეფის ერთდროული მმართველობა, კანონის მიხედვით, ყველა, გარდა ერთი მეფისა იძინებს ჯადოსნური წყლის დალევის შემდეგ, მოგვიანებით კი ესა თუ ის მეფე თავის წინამორბედს ენაცვლება და ასე გრძელდება წლების მანძილზე. მაგრამ ზურმუხტის ქალაქიდან გაქცეული მოღალატე რუფ ბილანი შემთხვევით ანადგურებს ჯადოსნური წყლის წყაროს, რასაც მოჰყვება კრიზისი - შვიდივე მეფე ერთდროულად ცდილობს ქვეყნის მართვას. დიდ სამყაროში დაბრუნებული გოგონა ელი აიოვას შტატში მიემგზავრება, სადაც გაიცნობს ბიძაშვილ ფრედს. ეს უკანასკნელი თავდაპირველად სკეპტიკურად უყურებს მის ისტორიებს ჯადოსნური ქვეყნის შესახებ, მაგრამ მოგვიანებით ორივე აღმოჩნდება გამოქვაბულში, რომელიც იკეტება ქვების ჩამონგრევის შედეგად. ფრედი, ელი და ძაღლი სახელად ტოტო მოგზაურობენ მიწისქვეშა ლაბირინთებში და აღმოჩნდებიან შვიდი მეფის წინაშე. რუფ ბილანი, რომელიც ამასობაში მათი მსახური ხდება, არწმუნებს მეფეებს, რომ ელი დიდი ჯადოქარია, რომელსაც შეუძლია წყაროს აღდგენა. ელი, ასე თუ ისე, მათი მძევალი აღმოჩნდება. მაგრამ მისი მეგობრები ზურმუხტის ქალაქიდან ყველაფერს შეიტყობენ და მიწისქვეშეთს ეწვევა ზედა სამყაროს მთელი დელეგაცია. წყარო აღდგენილია მექანიკური საშუალებებით, მაგრამ ხალხის გადაწყვეტილებით, უქმდება სამეფო რეჟიმი - ეს ადვილია, რადგან ახლადგამოღვიძებული პიროვნება იქცევა ბავშვივით და არ ახსოვს, თუ რას აკეთებდა ჩაძინებამდე. თაგვების დედოფალი რამინა ეუბნება ელის, რომ იგი ჯადოსნურ ქვეყანაში აღარ დაბრუნდება. ელი და ფრედი დრაკონ ოიხხოს დახმარებით ბრუნდებიან შინ. ზურმუხტის ქალაქის მოყვარულთა გვერდი დაარქივებული 2017-07-28 საიტზე Wayback Machine.
ჯია კარანჯი

ჯია მარი კარანჯი (ინგლ. Gia Marie Carangi; დ. 29 იანვარი, 1960, ფილადელფია, პენსილვანია, აშშ — გ. 18 ნოემბერი, 1986, იქვე) — ამერიკელი ფოტომოდელი, ითვლება ერთ-ერთ პირველ სუპერმოდელად. იყო 1980-იანი წლების სუპერმოდელების კლაუდია შიფერისა და სინდი კროუფორდის წინამორბედი. კარანჯი არაერთხელ ხდებოდა ისეთი მოდური ჟურნალების ყდებზე, როგორებიცაა ამერიკული „Vogue“, 1979 აპრილი; ფრანგული „Vogue“, 1979 აპრილი; ამერიკული „Vogue“, 1980 აგვისტო; პარიზის „Vogue“, 1980 აგვისტო; იტალიური „Vogue“, 1981 იანვარი; „Cosmopolitan“-ის რამდენიმე ყდა 1979–1982 წლებში. ის იყო ერთ-ერთი პირველი ცნობილი ამერიკელი ქალი, რომლის გარდაცვალების მიზეზად დასახელდა შიდსი. 26 წლის ჯია კარანჯი გარდაიცვალა მშობლიურ ქალაქში 1986 წლის 18 ნოემბერს შიდსთან მძიმე ბრძოლის შემდეგ. დიდი წვლილი შეიტანა მაღალ მოდაში. ჯია იყო ერთ-ერთი პირველი შავგრემანვი მოდელი, რომელიც მოდური ჟურნალების ყდებზე გამოჩნდა. პრესამ სინდი კროუფორდის, მსგავსების გამო, ზედმეტსახელად „Baby Gia“ დაარქვა. ჯია კარანჯის ისტორია საფუძვლად დაედო ბიოგრაფიულ ფილმს „ჯია“, რომელშიც მთავარ როლს ანჯელინა ჯოლი ასრულებს. ჯია კარანჯი საიტზე Curlie ჯია კარანჯი Fashion Model Directory-ზე ჯია კარანჯი კინოფილმების ინტერნეტ-მონაცემთა ბაზაში
667

ვიკისაწყობში არის გვერდი თემაზე: 667 667 (ექვსას სამოცდაშვიდი) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის VII საუკუნის მე-7 დეკადის მე-7 წელი. მთავარი სტატია: კატეგორია:დაბადებული 667. მთავარი სტატია: კატეგორია:გარდაცვლილი 667. სუ დინფანი — ტანის დინასტიის მხედართმთავარი (დ. 591) დაოხუანი — ჩინელი ბუდისტი ბერი
ევა ჰერციგოვა

ევა ჰერციგოვა (ჩეხ. Eva Herzigová; დ. 10 მარტი 1973, ლიტვინოვი, ჩეხოსლოვაკია) — ჩეხი სუპერმოდელი და მსახიობი. 16 წლის ასაკში არდადეგებზე პრაღაში გაემგზავრა და ახლო მეგობრის რჩევით ჩაეწერა პარიზის სამოდელო სააგენტოს Madison-ის შესარჩევ კონკურსზე, სადაც გაიარა შესარჩევი ტური. პირველ წარმატებებს მიაღწია 1989 წელს. მუშაობდა ცნობილ ფოტოგრაფებთან პიტერ ლინდბერგთან, პაოლო როვერსთან და ა.შ. 2000-2003 წლებში იყო Victoria's Secret-ის ერთ-ერთი მთავარი მოდელი. ოფიციალური საიტი დაარქივებული 2016-04-08 საიტზე Wayback Machine. ფან-საიტი დაარქივებული 2007-02-03 საიტზე Wayback Machine. IMDB-პროფილი პროფილი Fashion Model Directory
ტურბიო (მდინარე)

ტურიბო — მდინარე სამხრეთ ამერიკაში. სათავეს იღებს არგენტინის ანდებში და შემდეგ მიედინება ჩილეში. სათავის სიახლოვეს, მდებარეობს მილდონის მღვიმე, სადაც აღმოჩენილია ადამიანის ნამოსახლარი, რომელიც ძვ.წ. 10.000 წელს მიეკუთვნება. ჩილეს მდინარეების სია [1]
668

ვიკისაწყობში არის გვერდი თემაზე: 668 668 (ექვსას სამოცდარვა) წელი — იულიუსის კალენდრის ნაკიანი წელიწადი, რომლის პირველი დღეა შაბათი. ეს წელი არის VII საუკუნის მე-7 დეკადის მე-8 წელი. ტანის დინასტიისა და სილის ლაშქრებმა კოგურიოს დედაქალაქი ფხენიანი აიღეს. მთავარი სტატია: კატეგორია:დაბადებული 668. ვალიდ I — ომაიანთა ხალიფა (გ. 715) მთავარი სტატია: კატეგორია:გარდაცვლილი 668. 15 სექტემბერი : კონსტანტი II — ბიზანტიის იმპერატორი (დ. 630) ბრაჰმაგუპტა — ინდოელი მათემატიკოსი და ასტრონომი (დ. 598)
ჩოაპა (მდინარე)

ჩოაპა — მდინარე ჩილეში, კოკიმბოს რეგიონში. სათავეს იღებს ანდებში. ქალაქ სალამანკასთან, ჩოაპას ერთვის მისი მთავარი შენაკადი მდინარე ილიაპელი. მდინარის სიგრძეა 160 კმ, ხოლო მისი აუზის ფართობი 8,124 კმ.კვ. ერთვის წყნარ ოკეანეს. ჩილეს მდინარეების სია [1] დაარქივებული 2007-07-03 საიტზე Wayback Machine.
ილიაპელი (მდინარე)

ილიაპელი — მდინარე ჩილეში, კოკიმბოს რეგიონში. მდინარის ჩრდილოეთ სანაპიროზე, 12 კილომეტრით ზემოდინებაზე, სანამ ილიაპელი შეუერთდება მდინარე ჩოაპას, მდებარეობს ქალაქი ილიაპელი. მდინარის სიგრძეა 85 კმ, ხოლო მისი აუზის ფართობი – 2,100 კმ². ჩილეს მდინარეების სია [1] დაარქივებული 2007-07-03 საიტზე Wayback Machine.
აკონკაგუა (მდინარე)

აკონკაგუა — მდინარე ჩილეში. წარმოიქმნება ანდებში, ზღვის დონიდან 1,430 მ სიმაღლეზე ორი პატარა მდინარის - ხუნკალის და ბლანკოს შერწყმის შედეგად. ამის შემდეგ, მდინარე მიედინება დასავლეთით, საკმაოდ განიერ აკონკაგუას ხეობაში. მდინარის სიგრძეა 142 კმ და მას საკმაოდ აქტიურად იყენებენ ჩილეს ერთ-ერთი ყველაზე მეტად დასახლებული პროვინციის, სან-ფელიპე-დე-აკონგაგუას პროვინციის მიწების მოსარწყავად, რასაც რეგიონის ეკონომიკისათვის ძალიან დიდი მნიშვნელობა აქვს. ერთვის წყნარ ოკეანეს, ქალაქ ვალპარაისოდან 20 კმ-ით ჩრდილოეთით. ჩილეს მდინარეების სია მდინარე აკონკაგუას რუკა დაარქივებული 2008-04-19 საიტზე Wayback Machine.
აკონკაგუა (მრავალმნიშვნელოვანი)

ტოპონიმი აკონკაგუა შეიძლება აღნიშნავდეს: აკონკაგუა — მწვერვალი არგენტინაში. აკონკაგუა — მდინარე ჩილეში. აკონკაგუა — უნივერსიტეტი არგენტინის ქალაქ მენდოსაში. სან-ფელიპე-დე-აკონკაგუა — პროვინცია ჩილეში. აკონკაგუა — არგენტინული ფილმი, 1964 წ.
მაიპო (მდინარე)

მაიპო — მდინარე ჩილეში. სანტიაგოს რეგიონის მთავარი მდინარე. სათავეს იღებს ანდებში, ვულკან მაიპოს დასავლეთ კალთებზე. მისი ყველაზე მნიშვნელოვანი შენაკადია მდინარე მაპოჩე. მაიპო წარმოადგენს სანტიაგოს რეგიონის ირიგაციისა და სასმელი წყლის ძირითად წყაროს. მდინარის სიგრძეა 250 კმ, ხოლო მისი აუზის ფართობი 15,304 კმ. კვ. ერთვის წყნარ ოკეანეს, საპორტო ქალაქ სან-ანტონიოს სიახლოვეს. ჩილეს მდინარეების სია მდინარე მაიპოს რუკა დაარქივებული 2008-03-06 საიტზე Wayback Machine.
669

ვიკისაწყობში არის გვერდი თემაზე: 669 669 (ექვსას სამოცდაცხრა) წელი — იულიუსის კალენდრის არანაკიანი წელიწადი, რომლის პირველი დღეა ორშაბათი. ეს წელი არის VII საუკუნის მე-7 დეკადის მე-9 წელი. მთავარი სტატია: კატეგორია:დაბადებული 669. გრიგოლ II — რომის პაპი (გ. 731) იუსტინიანე II — ბიზანტიის იმპერატორი (გ. 711) მთავარი სტატია: კატეგორია:გარდაცვლილი 669. ჰასან იბნ ალი — მაჰმადის შვილიშვილი, მეორე იმამი (დ. 625)
მაიპო (მრავალმნიშვნელოვანი)

ტოპონიმი მაიპო შეიძლება აღნიშნავდეს: მაიპო - ქალაქი ჩილეში. მაიპო - ვულკანი ჩილეს ანდებში. მაიპო - მდინარე ჩილეში, რომელიც სათავეს იღებს ვულკან მაიპოს კალთებზე. მაიპო - პროვინცია ჩილეში.